CELEX: 62011FN0100
Language: fi
Date: 2011-10-05 00:00:00
Title: Asia F-100/11: Kanne 5.10.2011 — ZZ v. komissio

28.1.2012   
            
            
               FI
            
            
               Euroopan unionin virallinen lehti
            
            
               C 25/67
            
         
      Kanne 5.10.2011 — ZZ v. komissio
      (Asia F-100/11)
      (2012/C 25/129)
      Oikeudenkäyntikieli: italia
      
         Asianosaiset
      
      
         Kantaja: ZZ (edustaja: avvocato G. Cipressa)
      
         Vastaaja: Euroopan komissio
      
         Oikeusriidan kohde ja kuvaus
      
      Sen päätöksen kumoaminen, jolla komissio kieltäytyi maksamasta kantajalle päivärahoja, jotka liittyivät päätökseen siirtää hänet Angolan edustustosta komission Brysselissä sijaitsevaan päätoimipaikkaan
      
         Vaatimukset
      
      Kantaja vaatii, että virkamiestuomioistuin
      
                  —
               
               
                  kumoaa hylkäävän päätöksen, jonka vastaaja on tehnyt tai joka on joka tapauksessa johdettavissa vastaajaan siitä riippumatta, millä tavoin hylkäävä päätös on syntynyt, kohdistuuko se kantajan 13.8.2010 päiväämiin ja viimeistään 13.8.2010 nimittävälle viranomaiselle toimittamiin vaatimuksiin kokonaisuutena vai vain osittain
               
            
                  —
               
               
                  kumoaa tarvittavilta osin 22.12.2010 päivätyn muistion, jonka kantaja oli saanut vasta 11.2.2011
               
            
                  —
               
               
                  kumoaa komission tekemän päätöksen, jolla se on hylännyt kantajan vaatimukset, jotka oli esitetty 24.2.2011 tehdyssä valituksessa, siitä riippumatta, millä tavoin hylkäävä päätös on syntynyt
               
            
                  —
               
               
                  velvoittaa vastaajan maksamaan kantajalle Euroopan unionin virkamiehiin sovellettavien henkilöstösääntöjen liitteessä VII olevassa 10 artiklassa tarkoitetut päivärahat, joihin kantajalla on oikeus: a) 18.3.2002 tehdyn sen komission päätöksen johdosta, joka koski kantajan ja hänellä EU:n edustustossa Luandassa (Angola) oleen viran siirtoa komission päätoimipaikkaan Brysseliin ja jota koskevassa asiassa T-236/02, Marcuccio v. komissio, on annettu tuomio 14.9.2011; b) 1.4.2002 alkaen, eli päivästä, jolloin 18.3.2002 tehty päätös tuli voimaan, seuraavien 120 kalenteripäivän osalta
               
            
                  —
               
               
                  velvoittaa vastaajan maksamaan kantajalle kyseisille päivärahoille viivästyskoron ja täydentävän koron 31.7.2002 ja tosiasiallisen maksupäivän välillä tapahtuneen rahan arvon alenemisen huomioon ottamiseksi, eli korot, joihin on sovellettava 10 prosentin vuotuista korkokantaa ja jotka lisätään saatavan pääomaan kultakin vuodelta 31.7.2002 alkaen.
               
            
                  —
               
               
                  velvoittaa vastaajan korvaamaan oikeudenkäyntikulut.